ભારતીય ધર્મગ્રંથોમાં શિવસંકલ્પોનષિદનાં કુલ છ મંત્રો દ્વારા શિવસંકલ્પમય જીવનયાત્રાની શીખને આદર્શ રીતે વણી લેવામાં આવી છે. આ મંત્રોમાં એક જ કામના વ્યક્ત કરી છે કે મારુ મન જે આટલું ચંચળ છે, તે શિવસંકલ્પવાળું થાઓ. શિવસંકલ્પ થવું એટલે મનને નિયંત્રિત કરવું, જ્યાં ત્યાં ભટકતા મનને રોકવું અને પરમાર્થ તર‌ફ વાળવું. આ સંકલ્પ ત્યારે સિદ્ધ થાય કે જ્યારે મન દરેક અવસ્થામાં પોતાને પ્રકાશના અંશ રૂપે જુએ. અંતમાં પ્રત્યેક શ્રદ્ધાળુ વાચકનું જીવન શિવસંકલ્પ બને તેવી ભગવાન શિવને પ્રાર્થના . ઓમ્ નમ: શિવાય.